
Prakalba prie vertimo. 


Vita brevis, ars longa. 

Visose medicinos mokslo srityse surinkta ir 
nuolatos vis atsiranda tokia daugybė žinių, jog vie- 
nas Žmogus per savo trumpą amžių ir juo labiau per 
penkerių metų universiteto medicinos kursą nepa- 
jegia pažinti visos jau esamos medžiagos. Vienintė- 
lis kelias žmogui einančiam medicinos arba ir kitus 
mokslus yra ne perdaug stengtis įgyti vis naujų ir 
naujų Žinių, bet mokytis einamos mokslo šakos me- 
todikos, kad tuo būdu galėtų lengviau orientuotis ir 
savarankiai vesti tyrinėjimus. Todel yra sveikinti- 
nas Petrapilio Karo Medicinos Akademijos velio- 
nies privatdoc. L. V. Sobolevo brošiūros vertimas. 
kurį atliko Karo Ligoninės prozektorius d-ras K. 
Oželis. | 


Prof. E. Vinteleris. 


1923 m. spalių 22 d. 
Kaunas. 


Si brošiūra teikiama publikai tokio pat turinio, 
kurio laikantis buvo dėstomas mano klausytojams 
patologinės anatomijos diagnostikos kursas. Ilgo 
laiko prityrimas įtikino mane, kad, prieš pradėsiant 
kursą, reikalingas šitoks įvadas, nes mano klausyto- 

rodydavo man preparatų aprašymo sunkumus. Šia 
brošiūra aš manau palengvinsiąs jiems. 

Iš pradžios paduodamos taisyklės ir tvarka gali 
pasirodyti perdaug prastomis ir bereikalingomis, bet 
kaip prityrimas rodo, jų nė vienas studentas neturi 
ir reikalinga ilgų pratimų ir prioratimų prie jų, kad 
mokėtų jomis naudodamos dirbti ir kiekvienu kartu 
nenagrinėti jų iš naujo. 

Gerbiamieji, iki šiol Jūs susidurdavote su pato- 
logine anatomija lekcijose, demonstravimuose, pra- 
timuose ir namie šiaip vadovėliuose kisk pasyviau. 
Jūs dėjotės galvon žinomus faktus jau žinoma tvar- 
ka ir palyginamai mažai Jums dar teteko darbuotis 
jų analizavime. Kai mes jau užsiimsime patologine 
diagnostika, Jums teks analizuoti faktai, kurie kas- 
dieninio gyvenimo bus tiekiami be jokios tvarkos ir 
nustatyti sąryšis ir santykiavimas tarp jų ir gautų 
jau daugybės faktų, sugrupuotų į tam tikrus reiški- 
nius atsižvelgiant į jų išvidinę ir išorinę giminybę 
ir priklausomybę. Tuo būdų Jūs jau turite kiek pa- 
žinties su antros kategorijos faktais, tik Jums rei- 
kės dar išmokti apseiti su pirmos kategorijos fak- 
tais ir nustatyti tarp jų ryšiai. Kitaip sakant, Jums 
reikės tiksliai ištirti žinomas preparatas ir iš gautų 

davinių rasti sprendimas vadovėliuose, kurie yra 
kaip padedamosios lentelės. Nespecialistui dėtis 
šias lenteles galvon ir tuo“ būdu apsunkinti atmintį . 
visai nėra reikalo. Jam reikalinga tik mokėti jomis 
naudotis. Juo labiau, kad žinomieji, praktikos at- 
žvilgiu svarbesnieji, ir dažnai pasikartoją, faktai pa- 
tys savaime užsiliks galvoje ir duos mums pažini- 
mų, kurie kaipo tokie nesudaro mūsų kurso tikslo. 
Tas mūsų tikslas yra pažinimo metodika, kuri 
veda mus į progresą, duoda galimybės padidinti 
misų proto kapitalą, o ne žinojimas, kuris yra jau 
pats kapitalas kaipo toks. Vadinas, aš norėčiau, 
kad užbaigus šį kursą ne tie“ padaugėtų jūsų žinios. 
kiek išsilavintų gabumas savarankiai dirbti. 


Aš noriu pamėginti išlavinti įjumyse ne „šunieš 
uoslę“, t. y. nesąmoningą protavimą, kuris yra pri- 
gimtas ir kūris lavinasi be mūsų kontrolės, tik tu- 
rint reikalo su didele daugybe medžiagos ir pašven- 
čiant tam darbui labai daug triūso ir laiko. Ne, aš 
noriu, kad Jumyse išsilavintų sąmoningas, atsako- 
mingas ir kontroliuojąs savo kelią protavimas, ku- 
ris visada galėtų grįžti tuo pačiu keliu atgal nuo iš- 
vadų iki tezių. Žmogus ir nesąmoningai dirbdamas 
dažnai taip pat gauna tikrų išvadų, bet jų patikrinti 
ir įrodyti negali; jis tik pasako „aš esu tikras, kad 
taip yra“. . 

Taip ir vis kartoja buvusių kartų darbą ir pri- 
cina prie seniai jau padarytų išvadų kiekvienas ne- 
sąmoningai protaująs „žynys“. Jam tenka eiti 
maždaug tas pats kelias, kuriuo ėjo ir Žmonija nu- 
statydama žinomas doktrinas. Mes pasistengsime 
sutaupyti laiko eidami tą kelią trumpai, tik svarbes- 
niais etapais. Individualiniam intelektui normaliniai 

išlavinti ši kelionė būtina. Kiekvienas individumas 
trumpai kartoja rūšies intelekto išsivystymo kelią. 
Toks yra organizmų vystymosi Haeckelio dėsnis; 
ontogeneze kartojasi filogenezas. 

Tuo būdu, kaip aš jau sakiau, mūsų darbo pa- 
matu bus tikslus iaktų stebėjimas, analizas, prepa- 
ratų aprašymas. ZŽvilgterėjus šis užsiėmimas atro- 
do visai paprastas, bet ištikrųjų mažai prityrusiems 
asmenims sudaro daug sunkenybių, o ypač Jums, 
teišėjusiems aukštesniąją mokyklą. Šios nrogramo- 
je yra uždavinių — aprašyti įvairūs daiktai ir vietos. 
Jūs atlikdavot tą uždavinį, aprašinėdavot gimnazi- 
jos mamą, jos sodną ir t.t., abejoju, ar nusimanėt 
apie to darbo trūkumus; o Jūsų mokytojai tenuro- 
dydavo Jums daugiausia kalbos trūkumus. 

Kalbos gražumas, aiškumas ir aprašymo vaiz- 
dingumas ne visiems duotas ir ne kiekvienas gali to 
pasickti; bet kiekvienas gali ir privalo mokėti tiks- 
liai išdėstyti svarbesniuosius daikto pažyminius ir 
jo savybes taip, kad kiekvienas iš to aprašymo, 
nežiūrint jo gražumo ir vaizdingumo, galėtų aiškiai 
ir tiksliai sau tą daiktą įsivaizduoti. Be to, bet ko- 
kio fakto stebėjimo tikslumas, yra būtina sąlyga 
tikslioms išvadoms gauti. Jei Jūs tiksliai neištirsi- 
te ir neįvertinsite žinomojo reiškinio savybių, tai ir 
su geriausiais žinojimais ir geriausių vadovėlių pa- 
galba gausite klaidingas išvadas. 

Kiekvieno daikto pažyminiai ir savybės savo 
esme yra algebrainė suma. Įvairūs daktai charak- 
terizuojasi visada tomis pačiomis pažyminių kate- 
gorijomis; pavadinsime jas a, b, c, d ir t.t. Vieną 
sykį jie gali kombinuotis šitaip: (a3 + b? + 5-5 
kitą sykį (4—b6' +1c +d2. Aišku, jog visų ši- 

tų dydžių sudėties rezultatas įvairiais atsitikimais 
duoda visai kitas sumas. Todel negana nustatyti, 
kad to ar kito daikto savybių eilėje yra žinomieji 
sudedamieji a, b, c, bet ir kiekvienu kartu reikalin- 
ga nustatyti tų savybių didumas, išmatavimai, išsi- 
vystymo laipsnis ir jų tarpusavis santykiavimas. 
Aš kiek bėgtelsiu pirmyn ir paaiškinsių šitą pavyz- 
džiu. Sakysim ,to ar kito organo anemija silpnina jo 
padidėjimą, o hyperemija gali maskuoti organo tū- 
rio sumažėjimą, io atrofiją. 

Preparatai aprašomi įsigyvenusiu šablonu, ku- 
ris turi išsidirbti ir Jumyse. 

Jūs galite keisti tvarką, planavimą, bet žemiau 
išdėstytų pažyminių grupių Jūs visada privalote 
laikytis. 

Pirmiausiai reikalinga nurodyti kiekvieno daik- 
to didumas. Tas didumas matuojamas pažymė- 
ta centimetrais line. Kiekvieno daikto, jei tik 
jis nėra mikroskopinis piovinys visai mažo storumo, 
reikalinga atlikti trys matavimai trijose kryž- 
minai statminėse plokštumose: ilgio, 
pločio ir aukščio, 

Ilgiui imamas pats didysis išmatavimas. Plotis 
matuojamas statmenai ilgiui ir taip pat pats didysis. 
Pagaliau storis reikalainga imti ir pats didysis. 
Aukščiui išmatuoti ant gulinčio ant stalo objekto de- 
damas gorizontaliai peilis taip, kad jo galas siektų 
pristatytos greta obiekto matuoklės; pakėlus ją kar- 
tu su peiliu galima matyti koks objekto aukštis. Jei 
nėra matuoklės, dydžiai nustatomi artutinai, pirštais. 
Piršto skersmuo lygus maždaug dviem centimetrams. 


Be to, objekto didumą galima nustatyti lyginant 
jį su kurio nors visiems žinomo daikto didumu, kaip 

mandarinas, vištos arba balandžio kiaušinis, graikiš- 
kas riešutas, paprastasis riešutas, žirnis, kanapės, 
lešo ir aguonos grūdas. 

Šis būdas itin patogus, kada aprašomasis objek- 
tas ir savo forma panašus į parinktąjį dydžiams pa- 
lyginti kūną. 

Toliau reikalinga taip pat nurodyti ir kiekvieno 
daikto forma. Jei ji taisyklinga ir primena bet kokią 
geometrinę figūrą ,tai su ta figūra ir lyginama. Toks 
lyginimas, žinoma, galimas ir leistinas, jeigu nuo tai- 
syklingos geometrinės formos nedaug tenutolstama. 
Aprašant tai ir reikalinga paminėti. Pavyzdžiui: 
„daiktas taisyklingos ar netaisyklingos rutulio for- 
mos“. Jei daiktas savo forma ir didumu primena 
vieną žinomų ir jau minėtų daiktų, tai sakoma: „daik- 
tas savo didumu ir forma panašus į migdolinį rie- 
šutą“. 

Aprašius bendrai formas reikalinga smulkiai 
aprašyti daikto paviršių ypatumas. Čia 
reikia nurodyti, pradedant nuo pačių stambiųjų, ko- 
kie tie paviršiai: naturalūs ar dirbti, ar jie yra nor- 
minė arba patologiniai sudaryta plėkšnelė, piūvio pa- 
viršius ar stačiai audinių nuoplėšos. Tuose pavir- 
šiuose žymimi visokie nelygumai, kamburiai ir įdu- 
bimai, raukšlės, mazgai ir, jei tos plėkšnelės gana 
plonos, tai būna net permatomos. Sąryšy su jau pa- 
žymėtais paviršių ypatumais toliau nustatomi ir kiti 
pažyminiai: spalva, konsistencija ir piūvio sudary- 
mas. 

Aprašant išorinę daikto formą reikalinga taip pat 
nustatyti ir jo spalva. Ją nustatant būtinai rei- 
kalinga žiūrėti ar visose daikto dalyse spalva vieno- 
da ar nevienoda. Jei spalvą nevienoda, tai pirmiau- 

siai nustatoma vyraujančioji didesnės preparato da- 
lies spalva, o jau paskui likusių preparato dalių. Be 
vyriausiosios spalvos nustatomi ir atšešėliai, kurie 
įvairiose dalyse gali būti kitokie. Pavyzd., švie- 
siai geltonos spalvos, vietomis žalsvu, vietomis pilku 
atšešėliu. 

Audinių spalva daugiausia pareina nuo esamo 
juose kraujo, o taip pat ir nuo jų pačių savos spal- 
vos; ši pareina nuo esančio audiniuose pigmento, 
arba stipriai laužančių šviesą daiktybių, kurios smul- 
kiame stovyje audiniams tepriduoda tik baltos spal- 
vos. Be vyriausiosios duotųjų audinių ir organų 
spalvos, pareinančios nuo kombinacijos savos audi- 
nių spalvos su esama tame organe kraujo spalva, 
būtinai reikalinga taip pat pažymėti visi nenorminiai 
atšešėliai. Čia didelės svarbos turi rusvas atšešėlis, 
rodąs į rusvąją atrofiją ir gelsvas atšešėlis, rodąs į 
riebalų susitelkimą. Jei reibalai yra susitelkę smul- 
kiais lašeliais švelnios emulsijos pavidalo, tai išeina 
balta spalva, o įei stambiais lašais — gelsva spalva. 
Be riebalų, gelsva spalva su žalsvu atšešėliu gali ro- 
dyti dar ir tai, kad duotojo audinio ląstelėse yra tul- 
žies pigmento. 

Be spalvos visada reikalinga dar kreipti dėme- 
sio į audinio skaidrumo laipsnį. Norminė protoplaz- 
ma turi tam tikrą skaidrumo laipsnį, ir todel šviesos 
refleksas gaunamas ne tik iš jos paviršiaus, bet ir iš 
tam tikros gilumos. Šis audinio skaidrumas vadi- 
namai baltyminei degeneracijai esant dingsta ir šiuo 
atsitikimu refleksas gaunamas tik iš paviršiaus, o 
pats audinys panašus į virintą. 

Pažinti ne tik paviršiaus, bet ir gilumos reilek- 
są tegali igudęs asmuo. Mažai teprityrę asmens ga- 

li įgusti žiūrinėdami prieš šviesą ištirto audinio nu- 
piautas peiliu plonas plokštaites. Ypatingai aiškiai 
tas skirtumas pamatomas raumenyse. Norminis rau- 
muo aiškiai spindi raudona spalva, o jei raumuo yra 
baltyminės degeneracijos apimtas, tai jis mažai te- 
peršviečiamas ir yra pilkos spalvos. 

Tik dabar tegalima imtis duotojo objekto konsis- 
tencijos nustatymo; tai pasiekiama čiupinėjimo keliu. 
Konsistencijos nustatymas būtinai privalo eiti po 
smulkaus objekto apžiūrėjimo ir nieku būdu ne anks- 
čiau, nes čiupinėjant del dujų ir skystimo galimo iš- 
spaudimo gali pasikeisti objekto didumas ir pati for- 
ma, žinoma, jei obiektas nors kiek pasiduoda; taip 
pat gali pasikeisti ir spalva, pavyzdziui, del pašalini- 
mo iš jo kraujo. 

Ductojo audinio gabalo konsistencija nu- 
statoma čiupinėjant jį pirštais įvairiose vietose; sa- 
koma arba tiesiog: tanki ar kieta, minkšta, elastinė 
ir t.t., arba kartais konsistencija geriau nustatyti 1y- 
ginant ją su jau žinomų daiktų konsistencija, pavyzd., 
kremzlės, gumos, kaulo konsistencija ir tt. Jei kur 
nors pasirodytų fluktuacija, tai tuoj reikalinga tai 
pažymėti. 

Tolimesnis duotojo obiekto tyrinėjimas daro- 
mas jį perpiovus — anatomavus. Piūvis duo- 
da visą eilę naujų davinių duotojo preparato sudary- 
mui ir sąstatui ištirti. Bet tų davinių pakankamai 
gausime tik tada, kada preparatas bus perpiautas 
taisyklingai.  Piūvius darant reikalinga laikytis šių 
taisyklių: 

1) Piūvis turi duoti kodidžiausį pavir- 
šių apžiūrėjimui ir todel dažniausia jis daromas di- 
džiausiu skersmeniu. Jei ant paviršiaus esama maz- 

gų ir reikalinga ištirti jų padėiimas organo gilumoje, 
tai piovimas daromas per juos ir, būtent, stengiamasi 
perpiauti bent porą tokių mazgų. Čia, žinoma, taip 
pat reikia stengtis, kad tas piūvis per mazgus eitų 
kaip galint didesniu skersmeniu. Jei piūvis per maz- 
gus išeina trumpu skersmeniu, tai patogiau padaryti 
du piūviai: vienas išilginis, antras papildomas per 
mazgus. Kartais, jeigu mazgų yra daug ir jie ne- 
lygiai išmėtyti, daromas vienas vyriausias didžiau- 
siu skersmeniu piūvis, o kiti jau lygiagrečiai jam du 
ir daugiau centimetrų atstu vienas nuo kito. 

2) Piūvis turi eiti tiesia linija ir nieku bū- 
du negali turėti laužytos l'nijos formos. Tik laikan- 
tis šios taisyklės galima gauti bent kiek tikrų davinių. 
Į kolekciją gali būti dedami tik taisyklingai per- 
piauti preparatai. 

3) Piūvio paviršius būtinai turi būti plynas. 
Tik Lygiai perpiauti preparatai gali duoti savo pa- 
viršiais tikrų davinių. 

4) Piūvis neturi eiti iki galo; apačioje prie 
stalo paviršiaus, ant kurio preparatas piaunamas, 
turi pasilikti neperpiauta jungiamoji dalis, kuria pre- 
paratas pasiliktų natūriniai surištas, 

Taisyklingai atliktas piūvis duoda visą eilę 
naujų davinių. 

Visų pirma mes nustatome duotojo preparato 
pasipriešinimą peiliui: tai stiprus, tai 
silpnas; tai lygus, tai nelygus. Paskutiniu atsitiki- 
mu peilis šokinėja, lengvai piaudamas minkštesnes 
dalis ir susilaikydamas tankesnėse. Cia jaučiamas 
savotiškas traškėjimas. Šis reiškinys pastebiamas, 
kada minkštuose parenchimatiniuose organuose iš- 
sivystę tankūs jungiamieji audiniai. 

Bc lo dar, piaunant preparatą pasileidžia esąs 
jame skystimas: kraujas kraujo induose ir 
skystimas įvairiuose patologiniuose tuštymuose. To- 
kiems skystimams pasirodžius, tuojau pažymima jų 
kiekis ir kokis; tiksliau juos išmatuoti ir paskiau ty- 
rinėti, jie surenkami į atskirą indą.  Skystimui ište- 
kėjus, stambesniais bruožais paaiškėja duotojo pre- 
parato sudarymas: tuštusis ar tankusis kt- 
nas. Jei tai yra tankusis kūnas, tai mes tiriame tik 
piūvio paviršių. Jei turima reikalo su tuš- 
čiuoju kūnu, tai reikalinga pažymėti tuštymo tu- 
rinio pobūdis, tuštymų vidaus paviršių 
savybėsir jų sienelių sudarymas. 


Be to, reikalinga pažymėti turinio kiekis, 
konsistencija, vienakiltumas (ar yra gabalėlių, ar 
pasidaro bestovint nuosėdų), spalva, skaid- 
rumas. Tuštymus apžiūrint pažymima: jų kie- 
kis, didumas, iorma, ar esama tarp jų su- 
sisiekimo, o taip pat ryšis su natūriniais tuš- 
tymais ir landomis, pagaliau ir jų sienelių v i- 
daus paviršius. Vadinas, reikalinga nurodyti, 
ar jis vienodas visuose tuštymuose, plynas ar nely- 
gus, ar jis sudarytas, kaip paprastai būna daugumoje 
lygių tuštymų, iš ypatingos plėkšnelės, ar tokios 
visai nėra, o tuštymo kiaurymėse kyšo pats jų sie- 
nelių audnys, kuris tokiais atsitikimais dažniausia 
bina išėstas. Jei sienelės turi spenio pavi- 
dalo ataugų arba jos apsinešusios kai 
kuriomis sunkiau ar lengviau pašalinamomis masė- 
nis, tai visa tai taip pat turi būti pažymėta. Per- 
piautuose preparato tuštymo kraštuose paprastai 
aiškiai matyti ar tuštymas turi savą siemelę 

šiaip ar taip sudarytos plėkšnelės pavidalo, ar ne- 
turi; šiuo atsitikimu tuštymas atrodo lyg išraustas 
pačiame duotojo preparato audinyje. 


Organo parenchimos stovį parodo mums pats 
prepafato perpiovimo paviršius. Kietes- 
nės dalys kyšo jame, o minkštesnės įkritusios. To- 
del naviko mazgus ir sukietiejusias plaučių audinių 
dalis galima pažinti iš ių lygmens skirtumo su kai- 
myninėmis dalimis. Dalinai iš tų įkritimų arba išsi- 
kišimų, o ypač iš anatominio sudarymo skirtumų pa- 
renchimatozinių organų, liaukų ir kai kurių navikų 
paviršiuose galima pažinti tas ar kitas sudarymas. 
Be vienakilčio tenka dar turėti omenyje šie du su- 
darymo būdai: koriškas (korio pavidalo) arba 
alveoliariškas ir skaiduliškas (skaidu- 
los pavidalo). Pirmu atvėju tarp skaidulotų stores- 
nių ar plonesnių stromos sluoksnelių, kurie dažniau- 
sia būna įkritę pastebimi smulkūs įvairaus didumo, 
dažniausiai įsikišę ir paprastai kitokios spalvos 
laukeliai; tai ir yra pačios parenchimos alveolos. 
Iš tokių alveolų kaišiant kartais galima gauti sulčių, 
kurios susideda iš ląstelinių parenchimos elementų. 
Jei turima reikalo su alveoliarišku sudarymu, tai 
reikalinga nustatyti: lygumas arba nelygumas jo 
įvairiose vietose ir alveolų tarpiniai sluoksnelių dy- 
džiai, jų pobūdis (spalva, tankumas, sultys). Skai- 
dulotasis sudarymas audinio piūvio paviršiuje pa- 
„prastai atrodo kaip netaisyklingas piešinys iš susi- 
pynusių ir įvairiomis kryptimis einančių brūkšnelių 
ir rėželių.  Minėtasai audinys yra sudarytas iš jun- 
giamųjų ir raumeninių skaidulų. Kepenų skiltelių 
piešinys be to dar pareina nuo to, kad skiltelių peri- 
ferinės ir centrinės dalys yra nevienodos spalvos, 


būtent, centras esti dažniausia tamsios, rausvos 
spalvos ir įkritęs, o periferija išsikiša ir yra gelsvos 
spalvos. 

Jei piūvio paviršiuje esama kelių sudarymų ir 
reikalinga nustatyti jų didumas, tai, kaip ir kitais 
atsitikimais, kada turima reikalo su keliais vienakil- 
čiais objektais, galį būti du atsitikimai: 1) Jeigu su- 
darymai maž daug vienodo didumo, tai nusta- 
tomi vidutiniai jų dydžiai, 2) Jeigu sudarymai 
nevienodo didumo, tai nustatomi kraštutiniai 
dydžiai — didžiausias ir mažiausias nuo — iki —. Jei 
šiame įvairume pastebiamas bet koks vyraujantis 
dydis, tai toksai žymimas pridedant žodžius: „vy- 
rauja toks ir toks dydis ir t.t. Piaunant plačius už- 
sitvenkusius indus gausiai bėga dažniausiai skystas 
kraujas; įei esama anemijos, tai įo mažai tėra ir vi- 
sas organas atrodo išblyškęs. Tą patį galima pasa- ' 
kyti ir apie išvedamuosius latakėlius, kurie perpiau- 
nami skrodžiant liaukinius organus. Tie latakėliai 
arba adari ir iš jų išeina sekretas, arba ir visai 
mematomi. 

Taisyklingam ir lygiam piūvio paviršiui gauti 
reikalinga laikytis šių taisyklių: 1) Piauti reikia 
dideliu plačiu ir ilgu peiliu, paimtu visa ranka, o ne 
kaip rašomasis kotelis. 2) Piauti reikia visu peiliu, 
naudojantis visomis jo ašmenimis nuo kilpos iki galo. 
3) Piūvis turi būti daromas viena linkme, traukiant 
peilį į save ir nieku būdu nepiauti kaip piūklu. Kai- 
taliojant linkmes, piūvio paviršiuje gaunasi rėželiai, 
kurie iš vienos pusės yra kaip ir išsikišę ir tuo ga- 
dina vaizdą. Tinkamai naudojantis didelio peilio 
visa geležte galima vienu kartu giliai įpiauti apy- 
stambis organas. Jei iš karto nenusiseka, tai nė 

kiek neskečiant pirmojo įpiovimo kraštų, peilis vėl 
įdedamas išpradžios ir taip kartojama vieną — du 
kartus. Tik tais atsitikimais, t. y. kada neskečiami 
kraštai, peilio ašmens vėl patenka į galą t. y. į pir- 
ma padaryto perpiovimo kampą ir jį pratęsia. „Jei 
kraštai bus skečiami, tai peilio ašmens nepateks į 
tą pačią piovimo vietą ir tokių piūvių susidurime 
bus iš vienos pusės audinių iškyšulys, o iš antros 
įdubimas. Kartais tokiose vietose susidaro dargi 
audinių skiaučių (atraižų). Visa tai del aukščiau mi- 
mėtų priežaščių temdo vaizdą, nes įvairių audinių 
dalių Lygmuo nustatomas yra, be piūvio lygumo ar 
nelygumo, dar iš jų tankumo ir dalių spaudimo iš 
vidaus ir aplinkui jas. 

Vieno ar kito liaukinio organo piešinio pobūdyje 
apkitimai būna trijų rūšių. A) Vienose dalyse pieši- 
nys atrodo daug stambesnis, negu kitose; tas parei- 
na nuo tų dalių tūrio padidėjimo, pavyzdžiui, kepe- 
nų piešinys atrodo daug stambesnis, įeigu atskiros 
jų skiltelės nuo atsiradimo jose riebalų, jų hipertro- 
fijos padidėja. B) Piešinys gali kartais atrodyti ir 
daug smulkesnis; tas pareina nuo atskirų elementų 
sumažėjimo, pavyzdžiui, jei kepenyse atrofuotų dalių 
esama, tai piūvio paviršiuje turėsime taip pat smul- 
kesnį piešinį C) Norminis piešinys kartais gali 
būti susiliejęs. Tai pareina nuo to, kad nevienodo 
vaizdo dalys esti apimtos to paties proceso, kuris į 
visas lygiai veikdamas išlygina jų skirtumus. Itin 
dažnai organų piešinys susilieja, įeigu juose išsi- 
vysto turtingas ląstelėmis jungiamasis audinys; 
pavyzdžiui, esant intersticialiniam nefritui riba tarp 
žievinės ir meduliarinės inksto daiktybės pasidaro 

neryški arba visai išnyksta, žiūrint kaip gausiai bus 
tų audinių priaugę. 

Apžiūrėtasis piūvio paviršius kiek kaišiamas tuo 
pačiu peiliu, laikant jo ašmenis maždaug statmenai 
jo paviršiui. Tankūs audiniai mažai teduoda kai- 
šenų; dažniausia jos esti skystos ir susideda iš iš- 
spausto iš indų kraujo. Reiesnieji audiniai duoda 
jau kiek savo narvelinių elementų. Tokios audinių 
sultys turi kartais pieno arba grietinės pavidalo, 
žiųrint koks tirštumas; tas pareina, be abejo, dar ir 
nuo esamų ląsteliniuose audiniuose smulkių riebalų 
grūdelių, kurie sultims priduoda baltos emulsijos 
spalvos. Kaišiant būtinai reikalinga žiūrėti, iš kur, 
iš kurios vietos ir kokios būtent sunkiasi sultys. 
Tai ypatingai svarbu yra turint reikalo su plaučių piū- 
vio paviršiumi, nes čia iš tų vietų pro kurias oras 
praeina sunkiasi putotas skystimas, o iš sutankėju- 
sių dalių paviršiaus arba visai nėra skystimo arba 
jis turi savyje tik nedidelį kiekį oro burbulėlių. Tais 
atsitikimais, kada organo audiniai žymiai patižę, kaip 
tai esti pavyzdžiui, su blužnimi sepsise, tai audiniai 
stačiai nuo peilio teka. 

Įvairios kaišenos, sultys, ypač navikų, o taip pat 
ir gaunami piaunant įvairius tuštymus skystimai rei- 
kalinga šviežiame stovyje mikroskopiniai ištirti, įlei- 
dus jų dalelę į sūdomosios druskos 0,9 5 tirpinio 1a- 
šą. Tik taip tyrinėjant galima gauti aiškus suprati- 
mas apie ląstelinių elementų formą ir kai kurias de- 
generacijas; todel šviežias preparatas niekad nerei- 

Mikroskopiniam tyrinėjimui nuo piūvio pavir- 
šiaus tuo pačiu peiliu atpiaunamos plonos plokštai- 
tės taip, kad ių atėmimas nuo paviršiaus negadintų 

vaizdo. Užfiksavus tas plėkštaites Orth'o skystime 
(Miller'io skystimo 9 dalys ir formalino 1 dalis); iš 
jų daromi pioviniai, užšaldžius ias arba užliejus para- 
finu ar caloidinu. 

Tyrimas jau nudažytų pirmiausia hematoksilinu 
ir eozinu, ir įdėtu į balzamą piovinių vedamas šia 
tvarka: išpradžios piovinys nuodugniai įžiūrinėja- 
mas, laikant jį prieš bet kokį baltą paviršių, kuris at- 
muša daug šviesos, ir remiantis nusidažymo nevie- 
uodumais sustatoma bendra schema. Ši schema pa- 
tikrinama, papildoma ir pakeičiama žiūrint pro 
mikroskopą su mažu padidinimu, apie septynias de- 
šimtis kartų. Smulkmenos žiūrimos su vidutiniu ir - 
dideliu padidinimu. 

Be to pioviniai reikalinga visumet žiūrėti ir pa- 
prasta akimi*). Šis žiūrėjimo būdas taip pat duoda 
svarbių davinių, ir ypatingai, kada turima reikalo su 
nežinomos kilmės pioviniais, kuriuose yra labai ne- 
daug išsimėčiusių smulkių susidarymų. Tokie susi- 
darymai silpnu padidinimu sunkiai surandami. Pa- 
vyzdžiui: kartais galima pamatyti ar duotame pio- 
vinyje yra ieškomų bakterijų Krūvelių, aktinomikozo 
drūzų, epitelinių ląstelių lizdų ir t.t. Piovinys apra- 
šomas taip pat, kaip ir visas organas; išpradžios hu- 
rodomas didumas, o paskui jo forma. Svarbu taip 
pat apžiūrėti piovinio pakraščiai ir pažymėti ar nėra 
kur nors juose natūrinės sienos, kuri paprastai nusi- 
dažo kitaip. Toliau nustatomas viso preparato nusi- 
dažymas, vienodas jis ar nevienodas. Jei nevieno- 
das, tai pažymima, kuris jų vyrauja ir kaip išsidės- 
čiusios nevienodo nusidažymo dalys. Taip pat Žy- 


*) Preparatus tyrinėjant prof. E. Vintelerio patarimu reikia 
vartoti ir lupa. Vert. 

imimi preparatų plyšiai ir jų konturai — (tų plyšių 
savos sienelės, jei jų yra). 

Mažu padidinimu iš pradžios bendrai žiūrimas 
visas piovinys ir nustatoma iš ko susideda vyriau- 
sioji jo masė: ląstelių, skaidulų ar kitos kokios viena- 
kiltės ar grūduotos daiktybės šiokios ar tokios spal- 
vos. Toliau nustatoma mažesnių atskiriamų dalių 
sudėtis, plyšių turinys ir sienelės ir natūrinės sienos 
sudarymas. Dabar jau nuodugniai pradedama tyri- 
nėti vyriausios masės sudarymas. Jeigu ji susi- 
deda iš skaidulų, tai reikalinga nustatyti: ar jos eina 
pluošteliais ar yra išsiskaidę; be to, dar nustatoma 
skaidulų didumas, ilgumas, storumas ir tarpusavis 
padėjimas. Būtent: ar jos eina lygiagrečiai ar kry- 
žiuojasi ir kokiu kampu, kokie tarpai (plyšiai) liekasi 
tarp pluoštelių ir skaidulų, kokio jie didumo, formos 
ir koks jų turinys. Toliau reikalinga dar nustatyti 
kokia skaidulų eiga, bangota ar tiesi, ar jos vienodai 
visur nusidažiusios, ar ne, kiek tarp jų yra ląstelinių 
elementų ir kokie, vienodi ar nevienodi, tolydiniai 
ar netolydiniai sudėti. 


Kai del sudarančių preparato masę arba atski- 
rais lizdais jame esančių ląstelių elementų mažu pa- 
didinimu galima štai kas pažymėti: ar ląstelės stam- 
bios, ar smulkesnės, vienodo ar nevienodo didumo; 
jei nevienodo, tai kokia forma vyrauja, ar ląstelės 
sudėtos atskiromis grupėmis, kurios atskirtos skai- 
dulinių audinių kartomis, t. y. panašiai alveoloms, ar 
visai be jokios tvarkos, ar jos ankštai susiglaudusios, 
ar yra tarp ių bet kokios tarpinės daiktybės; ar jos 
turi kapsulę ir pagaliau kaip jos nusidažiusios. Da- 
bar įau galima nustatyti duotojo piovinio kraujo in- 
dų kiekis, jų sienelių pobūdis (kapiliaras, vena, arte- 

nuosėdos. Jeigu būta uzdegimo, ypatingai aštraus, 
pažyminių (leikocitų su polimorfiniais branduoliais), 
tai visada reikia laukti, kad nepodaug bakterijų bus 
pasisklaidę po visus audinius. 

Aprašius makro ir mikroskopinį preparato vaiz- 
dą, imamasi spręsti klausimas, su kuo šiuo atsitiki- 
mu turima reikalo, iš kur paimtas duotasis audinys, 
kiek jame palyginamai esama norminio ir kiek pa- 
tologinio audinio; kokio būtent, patologinio proceso 
esama. Kai del pačios proceso esmės, tai reikalinga 
nustatyti: ar tai uždegimas, ar navikas, ar bet koks 
kraujo tekėjimo ir maitinimo sutrikimas, kur tas 
procesas prasidėjo ir kokioje iis stadijoje. 

Naudodamiesi šitokia schema aprašant ir ana- 
lizuojant preparatus, Jūs Gerbiamieji, pažymėsite 
svarbesniąsias sudėtines preparato dalis. Vėliau jau 
Jūs remdamiesi savo patyrimu, galėsite daryti šioje 
schemoje atatinkamų pakeitimų ir papildymų. Au- 
kščiau išdėstytosios schemos reikalingumą ir nau- 
dingumą patyriau dėstydamas makro ir mikrosko- 
pinės navikų diagnostikos kursą Karo Medicinos 

kademijos aukštesniųjų kursų studentams, o taip 
pat ir darbuodamos su norėjusiais jau specializuotis 
gydytojais. 


PAVYZDŽIAI, 


L. 


Štai audinio gabalėlis 4X2,5X0.5—1 centimetro, 
keturkampis su gana lygiais plynais šonais ir tie- 
siais kampais. Ant to gabalo matyti du dideli pa- 
viršiai; vienas jų turįs jau minėtuosius dydžius 
4X2,5, yra ne kas kitas, kaip oda su nuskustais tam- 
siais plaukais. Viename gabalo krašte ta oda be 
ryškios sienos pereina į kitą, taip pat lygų, bet jau 
kitokio pobūdžio paviršių, kuris yra panašus į glei- 
vių plekšnelę. Ši yra išklojusi lygiagretųjų ir prie- 
šingąjį odai paviršių, bet užima jau kiek mažesnį 
plotą 3X1,5 cm. Be to šitojį plekšnelė dengia iškilu- 
sijį gabalo kraštą, kuris ir sudaro jau minėtąjį odos 
perejimą. -Likusieii šoniniai gabalo paviršiai yra 
įstrižai piauti paviršiai tų audinių, kurie yra įterpti 
tarp odos ir gleivių plėkšnelės. Piūvio kryptis 
atrodo tarytum einą po oda. Iš dviejų šonų mi- 
nėtasis audinys tarpe tarp odos ir gleivių plėkšnmelės 
turi kiek nelygiame paviršiuje aiškų skiltelių pobūdį. 
Iš trečiojo šono santykiai daug sudėtinesni. Tas su- 
dėtinumas pareina nuo esančios odos paviršiuje ties 
pereinamuoju kraštu į gleivių plėkšnelę netaisyklin- 
gos keturkampės formos opos, kurios šono ilgumas 
apie 1 cm. Opos kraštai balsvi ir nevisai lygūs. 
Odos danga nusileidusi iki pat opos dugno; šis yra 
gana lygus, šviesiai rausvos spalvos atrodo lyg ir 

taukuotas (truputį skaidrus). Minėtasis kraštas yra 
piūvis, pravestas per vieną opos kraštų. 

Jame galima susekti toks sluogsnių santykis: 
artindamasis prie opos odos sluoksnis keičia savo 
sudarymą, būtent, gilusis sluogsnis — corium 
virsta balsvu skaidroku audiniu, kuris piūvyje ata- 
tinka opos duguui; to audinio storumas apie 2—3 
mm. Pats viršutinis odos sluoksnis tame krašte 
tęsiasi kokius 5 mm. kaip laisva plokštaitė, kuri su- 
daro paraustą opos kraštą. Sitos plokštaitės piū- 
vyje aiškiai matyti viršutinis apitelinis sluoksnis, o 
po juo plonas taukų pavidalo audinių rėželis. Glei- 
vių plekšnelės. Kryptim opos kraštas neryškus ir 
perejimas yra nestaigus. Piūvyje minėtasis taukinis 
audinys taip pat nevisai aiškiai atskiriamas nuo glei- 
vių plėkšnelės. Odos pakraštyje yra antra opa; ji 
yra apvalios formos, 4 mm. skersmens, jos pabūdis 
toks pat ir nuo pirmosios opos ji atskirta balsvu ir 
gana lygiu apie 3 mm. pločio odos liepteliu. Ne- 
skaitant vietomis prilipusio kraujo, oda visai išblyš- 
kusi; gleivių plėkšnelė taip pat išblyškusi.. 

Konsistencija bendrai imant minkšta, elastinga. 
"Oda, o ypač gleivių plėkšnelė, lengvai raukšlėjasi ir 
paslankios viena prie antros, išskiriant tik minėtųjų 
opų sritį. Čia matomas žymus audinių sutankėjimas 
ir odos paslankumo santykyje su gleivių plėkšnele 
aprėžimas. Jau minėtoji taukų pavidalo opos dugno 
plokštaitė turi elastinės kremzlės tankumą. 

Šviežiame piūvyje, einančiame mažesmės opos 
viduriu, matyti, kad jos dugnas buvo sudarytas dau- 
giausia tos pat taukų pavidalo plokštaitės audinių 
kraštais, kuris kaip maišas leidžiasi gilyn tarp odos 
ir gleivių plėkšnelės; piūvyje ji panaši į raidę „u“. 

Pakraščiais minėtoji taukinė plokštaitė susilieja su 
odos ir gleivių plėkšnelės audiniu, o kitur tos plok- 
štaitės audinys griežtai atrėžtas ir iš piūvio pavir- 
šiaus išsiduoda. 

Mikroskopiniams pioviniams padaryti paimtas 
gabalėlis iš mažosios opos dugno periferijos. 

Mikroskopinis preparatas užima daugiau kaip 
pusę ploto dengiamojo stiklelio 18X18 mm. Jo for- 
ma — netaisyklingas pusratis. Toje dalyje, kuri ata- 
tinka jo stygai, jo kraštas nelygiai atskaręs, o lanko 
srityje jis turi smulkiai bangotą tamsiai mėlynu lan- 
keliu apvestą natūrinę sieną. Del to lankelio gali- 
ma pasakyti štai ką: iš vieno krašto jis yra 1 mm. 
storumo ir plynas. Sekančiame lanko ketvirtyje 
plonesnis ir kiek bangotas. Ties Žemiau aprašomo 
apskritojo mazgo paviršium jis visai išnyksta; jį 
pakeičia nevisai aiškiai aprėžtas tamsus rėželis. Pa- 
skutiniame lanko ketvirtyje vėl atsiranda plonas 
smulkiai kauburuotas (kensuotas) aiškus ir tamsus 
rėželis. Audinys toje vietoje, kampe tarp mazgo ir 
rėželio, turi visą eilę ovalinių spindžių, kurie turi sa- 
vas tamsių lankelių pavidalo sieneles. Audinys tarp 
tų spindžių balsganai pilkos spalvos ir vienakiltis. 
Apie 4 — * viso piovinio ploto užima beveik ap- 
skritas apie 6,5 mm. skersmens plotas, aiškiai išski- 
riamas iš kaimyninių audinių, kuris metasi akysna 
savo tamsesne vienoda ir pilkai mėlyna spalva. Li- 
kusieji audiniai duoda įspūdžio įvairiomis kryptimis 
einančių pluoštelių, kurie dalinai eina ir išilgai 1naZ- 
go periferijos. 

Naudojantis mažu padidinimu matyti, kad sto- 
resnysis rėželis yra daugiasluogsnis plokščias epi- 
telis, kurio paviršius suragėjęs. Visi io sluoksniai, 


be grūduotojo, kurio dažniausia nėra, išreikšti gana 
gerai. Nuo apatinių audinių skiria aiški siena. Spe- 
neliai mažai teturi ląstelių, nedideli; jų pamatai san- 
tykiauja su aukščiu kaip 1 : 1,5 — 2. Kur rėželis 
— epitelio danga, pradeda plonėti, visų pirmiausia 
pastebiama, kad speneliai stovi įžambiai ir trumpe- 
sni; jų viršūnės nulinkusios į minėtąjį mazgą. Spe- 
neliai ir pospenelinis audinys čia jau turtingesnis 1ą- 
stelėmis; bendrai jos atrodo smulkios, nors ir ne- 
vienodo pobūdžio. Vietomis vyrauja smulkūs, tam- 
siai nudažyti elementai, o vietomis stambūs ir dau- 
giau išblyškę. Dar toliau, kur danga dar labiau su- 
plonėjusi, matyti joje raginio sluoksnio sustorėjimas 
ir apatinės sienos išsilyginimas. Speneliai sulyginti, 
lyg ir ištempti, jų belikusios tik viršutinės dalys. Gi- 
liau esantis audinys dar turtingesnis ląstelėmis, dau- 
giausia smulkiomis. Prie pat mazgo epitelo danga 
išsilaikiusi, bet Žymiai suplonėjusi. Speneliai čia vi- 
sai išlyginti, audinys labai turtingas ląstelėmis, jo 
plyšiai išplėsti lygiagrečiai preparato ir mazgo pa- 
viršiui, o epitelinės dangos paviršiuje matomas plo- 
nas netolydinis sluoksnis su geltonos ir tamsiai mė- 
lynos spalvos dėmėmis. Kitoje mazgo pusėje epite- 
linė danga kai kuriuo plotu yra sustorėjusi, o toliau 
plona. Jo paviršiuje matyti raginių žvynų, speneliai 
blogai išreikšti ir smulkūs. Minėtieji spindžiai šioje 
dalyje yra įstrižai perpiauti plaukų maišeliai, kurių 
viduje yra dalinai pigmentuotų plaukų, o prie jų šo- 
no riebalinių liaukų. Audinys tarp tų maišelių skai- 
dulinis, neturtingas ląstelėmis ir kraujo indais. Čia, 
arčiau mazgo, matyti įstrižai perpiautų skersai—dry- 
žiuotų raumenų pluoštelis. Šitas pluoštelis odoje iš- 
nyksta; be to jis yra ištemptas išilgai mazgo perife- 

rijos, o atskiros raumenų skaidulų grupės įeina ša- 
lutinių mazgo dalių sąstatan. Mazgo siena papra- 
stomis akimis aiškiai atskiriama; tokia pat ji liekasi 
ir prie mažo padidinimo. Sienoje, kur mazgas ski- 
riasi su kaimyniniu audiniu, tarp skaidulų eina visa 
eilė tuščių ištemptų plyšių, o raumenų srityje ir ar- 
timesnėse odai dalyse siena vietomis išdilusi. Pat- 
sai mazgas susideda iš susigrupavusių ląstelių, tarp 
kurių yra siaurų plyšių, o kartais su ištemptomis 1ą- 
stelėmis skaidulų. Mazgo ląstelės dažniausia gama 
smulkios, netaisyklingos formos, neaiškių sienų ir 
tamsiai nusidažiusios. Visame mazge netvarkingai 
išmėtyta daug šviesių stambių ląstelių su išblyšku- 
siais branduoliais, kurios yra koncentriniai karto- 
mis susidėjusios. Daugumoje smulkesniųjų ląstelių 
matyti tamsiai nudažytos branduolinės figūros, ma- 
tomai, kariokinezas. Antrosios mazgo pusės audi- 
nys turi skersai dryžiuotų žaumenų pluoštelių, pu- 
riai sudėtų jungiamojo audinio skaidulų, riebalinių 
ląstelių grupių ir platokių plonasienių kraujo indų. 
Plyšiai tarp skaidulų gana dideli, netaisyklingos ior- 
mos ir dažniausia tušti. Kai kuriuose plyšiuose, ar- 
čiau epitelio paviršiaus, matyti tokios pat, kaip ir 
prie epitelio paviršiaus išblyškusių ląstelių grupės. 


Su pagalba didelio padidinimo storajame epite- 
lio rėželyje raginiame sluoksnyje matyti lazdelių 
pavidalo branduolių.  Grūduotojo sluoksnio nėra, 
speniuotosios ir pamatinės ląstelės aiškios. Spenelių 
skaidulos švelnios ir plonos. Minėtosios smulkios 
ląstelės turi smulkių limfocitų pobūdžio, didesnė da- 
lis stambesniųjų turi plazmatinių ląstelių pažyminių, 
o mažesnė dalis pasižymi išblyškusiais branduoliais, 
kuriuose yra panašių į dulkes grūdelių; tokie bran- 


duoliai tipingi fibroblastams. Ten, kur daugiau lą- 
stelių, suplonėjusio epitelio srityje, vyrauja limfoci- 
tai ir į juos savo branduoliu panašūs elementai, bet 
tik su didesniu bazofilinės protoplazmos žiedeliu. 
Didžiausiojo suplonėjimo srityje daugybė polimorti- 
nių leikocitų suardo epitelinės dangos sveikumą ir 
daro jos ląstelių ryšius labai nestipriais. Epitelio pa- 
viršiaus apsinešimas susideda iš pūlinių kūnelių ir 
apkitusių kraujo rutulėlių. Raumenų skerspiūvyje 
matyti skaidulos, o išilginiame piūvyje skersinis 
dryžiuotumas. Prie pat mazgo esančios raumenų 
skaidulos dažnai turi du kartus mažesnį skersmenį, 
sulyginant su toliau esančiomis; jų skaidulos atskirti 
nelengva. Tokių pat apkitusių skaidulų mazgo vi- 
duje yra dar daugiau. 

Mazgo ląstelės epitelinės, neturi tarpinės daik- 
tybės ir yra netaisyklingos formos. Jų skersmuo 
3—5 raudonojo kraujo rutulėlio skersmens. Proto- 
plazma vienakiltė ir truputį bazofilinė.  Branduoliai 
užima pusę ląstelės kirtimo, apskritos formos, turi 
plėkšnelę ir aiškų chromatinį tinklelį. Dauguma bran- 
duolių turi tipinių ir rečiau atipinių (tripolinių) mito- 
"tinio dalinimosi figūrų.  Minėtųjų apvalių ląstelių 
branduoliai blogai nusidažo, dažnai randama atski- 
rų chromatino grūdelių. Antrosios mazgo pusės jun- 
giamųjų audinių skaidulos storos ir vienakiltės. Plau- 
kų maišeliai, riebalinės liaukos ir kraujo indai yra ti- 
pingai sudaryti. 

Epicrisis. Veido odos į gleivių plėkšnelę 
perėjimo srityje: toje vietoje, kur gleivių plėkšnelė 
padengta jau ragėjančiu epiteliu, gilumoje yra atipi- 
nio epitelinio naviko mazgas, augąs ekspansiniai ir 
dalinai infiltruojančiai. Navikas dalinai jau suardė 

kaimyninius mimikos raumenis, ištempė odą ir su- 
trukdė jos maitinimą; nuo to atsirado nedidelė eks- 
koriacija su infiltratu giliau esančiame audinyje ir su 
kraujuotai pūliniu šašu ant paviršiaus. Savo suda- 
rymu navikas yra plokščialąstelinis sparčiai augąs 
ir mažai teragėjąs vėžys. 


II. 


Odos gabalėlis apskrito elipso formos; ilgasis 
jo skersmuo 4,5 ir trumpasis 4 cm. Gabalėlio odos 
storumas pakraščiuos = 3 mm. (Odos kraštai lygiai 
nupiauti. Odos paviršiaus viduryje yra kauburiuo- 
tas (kęsuotas), plokščias 3 cm. ilgumo ir 2,25 platu- 
mo kyšulys; jo kraštai truputį netaisyklingi, su viso 
gabalėlio kraštais minėtasis kyšulys yra susidaręs 
koncentriniai. Pakilimas palyginus su viso gabalė- 
lio odos paviršiumi siekia 1—2 mm. Įsižiūrėjus 
oda atrodo kiek pigmentuota ir raukšlėta.  Kaubu- 
riuotasai susidarymas visur aiškiai atbrėžtas nuo 
aplinkinės odos ir iškilęs virš jos lygmens kaip sta- 
tus krantelis. Šitas susidarymas sudėtas iš šešių su- 
siliejančių apvalių grupių, susidedančių iš smulkes- 
nių, nuo lešo iki kanapės grūdo didumo, mazgelių. 
Mazgelių paviršius netaisyklingos sferinės formos; 
jis apklotas plonu, matomai, odos sluoksniu. Kai ku- 
riose to paviršiaus vietose yra pilkai baltos spalvos 
lengvai atsilupančiu žvynelių. Oda bendrai imant 
kiek rudos pigmentuotos spalvos. Artimesnėse prie 
susidarymo dalyse pigmentacija stipresnė. Susida- 
rymo spalva skiriasi nuo odos spalvos; ji mėlynai 
violetinė, daugiau išblyškusi, negu aplinkinės odos 
spalva, ir be to dar visas susidarymas, išskiriant 
žvynais nuklotas vietas, iki tam tikros gilumos skai- 

drus. Odos kraštai įkypai nupiauti vidun, centro 
kryptim.  Priešpriešinis paviršius gana lygus. Jis 
sudarytas iš aiškiai matomų riebalinių poodinės 1ą- 
stienos šviežiu krauju nuklotų skiltelių.  Ciupinėjant 
susidarymas lyg kietesnis už aplinkines dalis. 

Piūvyje, atatinkamoje minėtam susidūrimui vie- 
toje, pati oda visu savo storumu iki pat poodinės 1ą- 
stienos turi daugiausia pilką pusiauskaidrų ir tau- 
kuotą vaizdą, palyginant ją su sveikosios odos dali- 
mis. Susidarymo siena su sveikąja oda piūvyje ne- 
labai Žymi. Spaudžiant arba kaišiant susidarymo 
paviršių daug sulčių gauti nepavyksta. 

Sutrupinta ir sutrinta fiziologiniame tirpinyje 
susidarymo paviršiaus žvyno dalelė po mikroskopu 
duoda sekantį vaizdą. 

Stambesniosios dalelės nepermaiomos; jų peri- 
ferijos plonesnėse vietose matyti daugybė arti vie- 
nas kito susiglaudusių, dalinai atšokusių ir grupėmis 
esančių, stambesnių ir pavienių poligonalinių plok- 
šŠčių ląstelių. Sitų ląstelių protoplazma daugiausia 
vienakiltė ir stipriai laužia šviesą; centre kartais 
galima pamatyti nedidelis elipsiškas branduolys; jo 
trumpasis skersmuo nedidesnis už raudonojo kravio 
rutulėlio skersmenį, o ilgasis — 1,5 karto praneša jį. 
Daug ląstelių išmėtyta skystime po vieną ir nedide- 
lėmis grupėmis. Be minėtųjų, čia esama ir ištemptų 
ilgyn ir stipriau laužiančių sviesą ląstelių, kuriose 
branduolio nesimato. Cia taip pat yra ir daug smul- 
kesnių poligonalinių ląstelių su aiškiai matomu ne- 
dideliu branduolėlių ir pilna smulkių, stipriai laužian- 
čių sviesą grūdelių protoplazma. Čia taip pat matyti 
ir atskiri, kaip durnaropės vaisius suraukti, raudo- 
nieji kraujo rutulėliai, 

Siauras išilginis susidarymo piovinys iš ilgosios 
pusės turi, matomai, natūrinę tamsios spalvos lam- 
kelio pavidalo sieną. Šitas lankelis pviovinio vidury 
je storesnis — iki 2 mm. platumo, 6 pakraščiais siau- 
resnis, apie 1 mm.; iš krašto iis turi netaisyklingą 
bangotą ir dantuotą sieną, iš antros pusės jis taip pat 
duoda į kaimyninį audinį visą eilę dantuotų atžalų, 
bet bendrai imant, šitas lankelis nuo kaimyninio au- 
dinio gana aiškiai atrėžtas. 


Kaimyninis audinys, sudarąs vyriausiąją prepa- 
rato masę, nudažytas šviesiau ir būtent rausvai. 
Jame matyti atskiri tamsūs brūkšneliai, 


Su pagalba silpno padidinimo matyti, kad minė- 
tasis tamsus lankelis yra epitelinė odos danga. Ten, 
kur lankelis plonesnis, odoje žymių apkitimų nema- 
toma. Jo speneliai smulkūs, jų audiniuose mažai 14- 
stelių. Kur lankelis storesnis — speneliai ištempti 
ilgyn. Jų audiniai turi daug ląstelių su juodais bran- 
duoliais. Ištisos tų ląstelių grupės užima neaiškiai 
aprėžtus plotus aplink ilgas tarp spenelinės epiteli- 
nes atžalas ir jungia vieną su kitu atskirų spenelių 
pamatus. Į giliau gulintį audinį šios ląstelės eina rė- 
želiais, kurie apsiaučia nedidelius siaurus plyšius. 
Lygiai tokie pat ląstelių susitelkimai aplink smulkius 
plyšius, matomai, kraujo indus, matyti ir giliau tu- 
nicae propriae audinyje. Pastarosios skai- 
dulos gana tankiai supintos; tarp jų matyti plonų 
vamzdelių įkypų kirtimų grupės; šitie vamzdeliai iš- 
kloti vieneiliu kubinių epiteliu. 

Su pagalba didelio padidinimo matyti, kad odos 
raginis sluoksnis vietomis atšokęs, o vietomis mat6- 
mi lazdelės pavidalo branduoliai. Grūduotasis sluok- 

snis plonas ir tik vietomis aiškiai teišreikštas. Spe- 
niuotosios ląstelės gerai matyti, turi išsipūtusius ne- 
turtingus chromatinų branduolius. Jų tarpe pasitaiko 
kariais išlanktų skiautėtų smulkių tamsiai nudažytų 
klajojančių elementų branduolių. 


Stratum germanativum be ypatingų 
apkitimų. Jo ląstelėse mitozo nepastebiama. Ben- 
dras epitelinio sluoksnio storumas tose vietose, ku- 
riose yra intiltratas, 2 — 3 kartus didesnis palyginant 
jį su mažiau apkitusiomis dalimis. Šitos= mažiau ap- 
kitusiose dalyse, su pagalba didesnio padidinimo aiš- 
kiai matyti smulkių apskritų ląstelių su tamsiais 
branduoliais susitelkimai; šitie ląstelių susitelkimai 
yra aplink kraujo kapiliarus, kuriuose aiškiai matyti 
sana stambus endotelis. Kitur spenelių audinys su- 
dėtas iš plonų skaidulų sų nedideliu išblyškusiai nu- 
sidažiusiu elipsinių branduolių kiekiu. Infiltrato sri- 
tyje spenelių audiniai ne taip labai infiltruoti, kaip 
kaimyninis pospenelinis audinys. Tas infiltratas su- 
sideda daugiausia iš smulkių apvalių ląstelių, kurios 
turi vienakiltę išblyškusią protoplazmą; ši plonu lan- 
keliu apsupa tamsiai nusidažiusį apskritą branduolį. 
Tarp šitų ląstelių pasitaiko daug stambesnių su aiš- 
kiai matoma tamsiau nusidažiusia protoplazma ir 
tamsiu, kiek kampuotu, branduoliu. Iš tokių pat ele- 
mentų susideda ir giliau gulįs infiltratas. Inžiltrate, 
nuodugniau paieškojus, pasisekė rasti dvi gigantines 
ląsteles, kurių branduoliai laikosi pakraštyje ir kurių 
protoplazma gana tamsiai nusidažiusi. Jau minėtieji 
infiltrato plyšiai pasirodo esą ploniasieniai kraujo in- 
dai. Minėtieji epiteliniai vamzdeliai yra prakaitinių 
liaukų kirtimas; jų epitelis, 1 — 2 sluoksninis, gerai 
nudažytas. Čia dar greta jų galima matyti odos 

kryptim einą lygiųjų raumenų pluošteliai. Kai kurie 
pluošteliai atskirti infiltratu. “ 


Raumenų ląstelės tokiuose pluoštėliuose dažnai 
neturi branduolio ir intensiviniai dažosi eozinu. Tu- 
nicae propriae skaidulos eina vingiuotai, gana storos 
it vienakiltės. 


Plauku šioje dalyje nėra; keletas riebalinių liau- 
kų turi tipingų vakuolizotų ląstelių; jos dažniausia 
taip pat infiltrato apsiaustos. 


Su imersijos pagalba tipingų plazmatinių ir mu- 
tukusių ląstelių nerandama. 


'Epicrisis: Chroniškas uždegimo procesas 
odoje, pagal savo histologinį vaizdą specifinėms siti- 
lio ir tuberkuliozo granuliomoms netipingas. Nė nu- 
statyti, nė atmesti su įsitikinimu vieną iš šių formų, 
remiantis tik gautais daviniais, negalima.  Spenelių 
padidėjimas, epitelio hipertrofija ir parakeratosis, o 
taip pat atskiri gigantai rodo į tai, kad procesas yra 
artimas tuberculosis verrucosa cutis, o infiltratų plė- 
timasis gilyn ir jų lokolizavimasis aplink indus pri- 


